KOMMISSIONENS FORORDNING (EF) Nr. 1796/95 af 25. juli 1995 om gennemførelsesbestemmelser for så vidt angår tilskud, som ydes af Det Finansielle Instrument til Udvikling af Fiskeriet (FIUF), for aktioner, der er fastsat i forordning (EF) nr. 3699/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3699/93 af 21. december 1993 om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter (1), ændret ved forordning (EF) nr. 1624/95 (2), særlig artikel 18, stk. 3,

under henvisning til Rådets forordning (EØF) nr. 2080/93 af 20. juli 1993 om gennemførelsesbestemmelser til Rådets forordning (EØF) nr. 2052/88 for så vidt angår Det Finansielle Instrument til Udvikling af Fiskeriet (3), særlig artikel 9, stk. 1; under henvisning til Rådets forordning (EØF) nr. 4028/86 af 18. december 1986 om fællesskabsforanstaltninger til forbedring og tilpasning af fiskeri- og akvakulturstrukturerne (4), særlig artikel 44-46, samt Rådets forordning (EØF) nr. 4042/89 af 19. december 1989 om forbedring af vilkårene for forarbejdning og afsætning af fiskerivarer og akvakulturprodukter (5), særlig artikel 15, for så vidt de er gældende for tildeling af visse former for tilskud, og

ud fra følgende betragtninger:

I forordning (EØF) nr. 2080/93, artikel 1, er det fastsat, at der finansieres foranstaltninger inden for de generelle rammer for programmering af strukturfondene;

programmerne skal gennemføres i overensstemmelse med Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondens interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (6), senest ændret ved forordning (EF) nr. 3193/94 (7), særligt afsnit VI;

for at gøre ansøgningerne om udbetaling ensartede bør der indføres et samordnet udgiftserklæringssystem;

ansøgningerne om udbetalingerne af restbeløbet bør indeholde visse oplysninger, der kan lette undersøgelsen af, hvorvidt udgifterne er i overensstemmelse med de pågældende operationelle programmers bestemmelser og forordning (EF) nr. 3699/93;

på trods af at bestemmelserne i forordning (EØF) nr. 4028/86 og (EØF) nr. 4042/89 er ophævet, finder de fortsat anvendelse på ansøgninger om støtte indgivet før den 1. januar 1994, som godkendtes af Kommissionen inden den 1. november 1994; disse ansøgninger er indbefattet af Kommissionens beslutninger om godkendelse af EF-programmerne for strukturinterventionerne i sektoren, forordning (EF) nr. 3699/93, artikel 4, stk. 2; det må derfor være passende at inkludere de nødvendige oplysninger vedrørende projekter på grundlag af forordning (EØF) nr. 4028/86 og (EØF) nr. 4042/89 i halvårsopgørelserne og i de årlige arbejdsrapporter;

de i denne forordning fastsatte foranstaltninger er i overensstemmelse med udtalelse fra Den Stående Fiskeristrukturkomité -

UDSTEDT FØLGENDE FORORDNING:

Artikel 1

Halvårsopgørelser

Halvårsopgørelserne over de endelige modtageres faktiske afholdte støtteberettigede udgifter samt udbetalinger til de endelige modtagere fremlægges i overensstemmelse med erklæringen i bilag I.

Artikel 2

Årlige arbejdsrapporter

Årlige arbejdsrapporter, som omfattes af de bestemmelser om opfølgning og evaluering, der er omhandlet i afsnit VII i forordning (EØF) nr. 4253/88, fremlægges i overensstemmelse med tabellen i bilag II hvert år inden den 1. april.

Artikel 3

Ansøgninger om udbetaling

1. Ansøgningerne om udbetaling forelægges Kommissionen i overensstemmelse med erklæringen i bilag I.

2. For at restbeløbet vedrørende FIUF-tilskuddet for de årlige trancher inden for rammerne af forordning (EF) nr. 3699/93 kan udbetales, skal den årlige arbejdsrapport, der er omhandlet i artikel 2, yderligere forelægges.

Artikel 4

Bestemmelserne i artikel 1-3 gælder ligeledes for støtteansøgninger, for hvilke Kommissionen har truffet beslutning i henhold til artikel 9 i forordning (EØF) nr. 2080/93.

Artikel 5

De i artikel 1-3 omhandlede oplysninger fremsendes til Kommissionen i papirkopi og desuden med hensyn til den i artikel 2 omhandlede rapport på databærer.

Artikel 6

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juli 1995.

På Kommissionens vegne

Emma BONINO

Medlem af Kommissionen

(1) EFT nr. L 346 af 31. 12. 1993, s. 1.

(2) EFT nr. L 155 af 6. 7. 1995, s. 1.

(3) EFT nr. L 193 af 31. 7. 1993, s. 1.

(4) EFT nr. L 376 af 31. 12. 1986, s. 7.

(5) EFT nr. L 388 af 30. 12. 1989, s. 1.

(6) EFT nr. L 374 af 31. 12. 1988, s. 1.

(7) EFT nr. L 337 af 24. 12. 1994, s. 11.

BILAG I

>START GRAFIK>

DET FINANSIELLE INSTRUMENT TIL UDVIKLING AF FISKERIET - FORORDNING (EF) Nr. 3699/93

HALVÅRSOPGØRELSE OVER UDGIFTER / ANSØGNING OM UDBETALING

Der fremlægges en opgørelse / en ansøgning for hvert operationelt program eller enhedsprogrammeringsdokument

(fremsendes til Europa-Kommissionen, DG XIV/A/2, rue de la Loi/Wetstraat 200, B-1049 Bruxelles/Brussel; fax (32 2) 296 59 52)

ARINCO-referencenummer: Kommissionens beslutning nr. af

(seneste beslutning)

Mål nr. 1-regioner / mål nr. 6-regioner / andre regioner (det ikke relevante overstreges)

Halvårsopgørelse over udgifter

(fremsendes senest seks uger efter det omhandlede tidsrums udløb)

Situation pr. 31. marts 19 . . . 30. september 19 . . . (udfyld en af de to datoer)

Jeg attesterer herved, at alle de støtteberettigede udgifter, der er udbetalt i takt med programmets gennemførelse, er påløbet efter den

(dato) / /

(måned)

(år) (referencedato ifølge beslutningen)

(med undtagelse af udgifter vedrørende støtteansøgninger, der er godkendt efter den 1. januar 1994 i henhold til forordning (EØF) nr. 4028/86 og (EØF) nr. 4042/89, for hvilke der gælder specifikke bestemmelser med hensyn til støtteberettigelsesdatoen),

og beløber sig til

(valuta)

(mængde)

Opgørelsen over udgifterne er som følger:

Udbetaling af trancher Samlede udbetalinger i perioden 1994-1999

1994 1995 1996 1997 1998 1999

De endelige modtageres faktisk afholdte støtteberettigede udgifter

Offentlig støtte udbetalt til de endelige modtagere Medlemsstat, region, osv.

FIUF

Jeg attesterer ligeledes, at aktionen skrider tilfredsstillende frem i forhold til de fastsatte målsætninger, og at bilagene fortsat vil være til rådighed som fastsat i artikel 23, stk. 3, i forordning (EØF) nr. 4253/88.

Sagsbehandler: Tlf. Fax

(Dato og medlemsstatens kompetente myndigheds stempel, stilling og underskrift)

Ansøgning om udbetaling

Ifølge den senest gældende finansieringsplan anmoder jeg om udbetaling af følgende beløb:

(den relevante rubrik udfyldes)

Tranche 1994 1995 1996 1997 1998 1999

Første forskud

Andet forskud

Restbeløb

NB: Hvis det angivne udgiftsbeløb er tilstrækkeligt, og alle betingelserne er opfyldt, vil FIUF's udbetaling automatisk alt efter tilfældet udgøre 50, 30 eller 20 % af den tranche, der er fastsat i den gældende finansieringsplan. Såfremt FIUF skal udbetale et lavere beløb, skal det beløb, der ansøges om, angives i ecu, og årsagerne til nedsættelsen anføres.

Fordelingen af de endelige modtageres faktiske afholdte støtteberettigede udgifter er som følger:

Foranstaltninger (i programmets betydning) Finansieringsoversigtens overslag (for det samlede program) 1994 1995 1996 1997 1998 1999 I alt 1994-1999

Tilpasning af fiskeriindsatsen

Fornyelse af fiskerflåden og modernisering

Akvakultur

I alt

Udbetaling skal ske til:

Kontoindehaver:

Bank:

Kontonummer:

Hvis der anmodes om udbetaling af restbeløb, er den årlige rapport, der kræves i artikel 2 i denne forordning:

(den relevante rubrik udfyldes)

vedlagt

allerede forelagt

Jeg bekræfter, at oplysningerne i den årlige rapport er i overensstemmelse med sandheden.

Sagsbehandler:

Tlf. Fax

Dato og medlemsstatens kompetente myndigheds stempel, stilling og underskrift).

>SLUT GRAFIK>

ERKLÆRING, DER SKAL VEDLÆGGES ALLE BETALINGSANSØGNINGER

DET BEKRÆFTES HERVED, AT:

a) de udgifter, der erklæres støtteberettigede er afholdt i overensstemmelse med de forordninger, som de vedrører

b) udgifterne er reelle, lovformelige og er påløbet fra det tidspunkt, hvor Kommissionen har modtaget den pågældende ansøgning om tilskud, jf. dog bestemmelserne i artikel 33 stk. 2, i forordning (EØF) nr. 4253/88; hvad angår de ansøgninger om tilskud, der er godkendt efter den 1. januar 1994 i henhold til forordning (EØF) nr. 4028/86 og (EØF) nr. 4042/89, er den dato, der er afgørende for udgifternes støtteberettigelse, fastsat i de specifikke bestemmelser, der gælder for hver ansøgning

c) betalingerne til de endelige modtagere er sket uden fradrag eller indeholdelser, som reducerer det finansielle støttebeløb, modtagerne har ret til

d) de tilbagebetalte beløb, der vedrører uberettiget udbetalte beløb, er blevet fradraget de angivne udgifter; Kommissionen er blevet underrettet om eventuelle uregelmæssigheder i overensstemmelse med Kommissionens forordning (EF) nr. 1681/94 (1) om uregelmæssigheder og tilbagebetaling af beløb, der uberettiget er udbetalt inden for rammerne af finansieringen af strukturpolitikkerne, samt om oprettelse af et informationssystem på dette område

e) medlemsstaten råder over midler til at foretage en effektiv kontrol af de oplysninger, der ligger til grund for udbetalingen og beregningen af den støtte, der kan finansieres af FIUF

f) den støtte, som medlemsstaten yder i national valuta, fortsat overholder de grænser, der er fastsat i EF-forskrifterne

g) når betalingsansøgningen er angivet i ecu, omregnes de i national valuta afholdte udgifter til ecu ved anvendelsen af kursen i den måned, hvori udgifterne blev bogført hos de organer, der er ansvarlige for den finansielle forvaltning af foranstaltningernes gennemførelse (2)

h) bilagene er og vil fortsat være til rådighed på de betingelser, der er fastsat i artikel 23, stk. 3, i forordning (EØF) nr. 4253/88

i) de finansierede foranstaltninger er i overensstemmelse med bestemmelserne i traktaterne og i retsakter udstedt i henhold til disse samt med EF-politikkerne

j) foranstaltninger, hvortil der ydes finansiel støtte fra EF, på passende vis er kommet offentligheden samt potentielle og faktiske støttemodtagere til kendskab.

(Dato og medlemsstatens kompetente myndigheds stempel, stilling og underskrift)

(1) EFT nr. L 178 af 12. 7. 1994, s. 43.

(2) Jf. artikel 5, stk. 2, i Kommissionens forordning (EØF) nr. 1866/90 (EFT nr. L 170 af 3. 7. 1990, s. 36).

BILAG II

>START GRAFIK>

DET FINANSIELLE INSTRUMENT TIL UDVIKLING AF FISKERIET - FORORDNING (EF) Nr. 3699/93

ÅRLIG ARBEJDSRAPPORT

der forelægges en rapport for hvert operationelt program eller enhedsprogrammeringsdokument

(sendes til Europa-Kommissionen, DG XIV-A-2, rue de la Loi/Wetstraat 200, B-1049 Bruxelles/Brussel; fax (32-2) 296 59 52

ARINCO-referencenr.: Kommissionens beslutning nr. af (den seneste) År Mål nr. 1-regioner/mål nr. 6-regioner/andre regioner

(det ikke relevante overstreges) Dato for den seneste ajourføring af de her angivne oplysninger: Valutaenhed: (den i rapporten anvendte valuta: ecu eller national valuta); omregningskurs ecu/national valuta i overensstemmelse med artikel 5, stk. 2, i forordning (EØF) nr. 1866/90

Projektnummer Gennemførelsessted for projektet Kommune NUTS III modtager (firmanavn) Klassificering Kvantificering Område Foranstaltning(er) Resultatsindikator(er) Mængde Situation Opgørelse over støtteberettigede udgifter og offentlig støtte (NB: andre udgifter anføres ikke) Støtteberettigede udgifter, afholdt af de endelige modtagere Offentlig støtte udbetalt til de endelige modtagere Medlemsstat FIUF

(1) (2) (3) (4) (5) (6) (7) (8) (9) (10) (11) (12)

Programmet i alt

NB: Anfør alle aktioner, som er gennemført, under gennemførelse eller fastsat under programmet fra påbegyndelsestidspunktet indtil datoen for denne rapport, herunder aktioner, der er godkendt efter den 1. januar 1994 i henhold til forordning (EØF) nr. 4028/86 og (EØF) nr. 4042/89.

(1) Projektets identificeringsnummer (fortløbende nummerering). Når projektet vedrører et fartøj, skal fartøjets interne nummer være anført.

(5) Kodenummeret for det interventionsområde, der er anført i programmets finansieringsplan (»område« ifølge bilag I til forordning (EF) nr. 3699/93).

(6) Kodenummer for foranstaltningen ifølge programmeringsdokumentet (et enkeltprojekt kan være tilknyttet flere foranstaltninger).

(7) (8) Ifølge angivelserne i programmeringsdokumentet (et enkeltprojekt kan beskrives ved flere resultatsindikatorer).

(9) Kode 1 (under gennemførelse), kode 2 (afbrudt efter delvis gennemførelse), kode 3 (opgivet efter delvis gennemførelse); kode 4 (helt gennemført).

(10) Der anføres kun de beløb, som er kontrolleret for, om de er korrekte, i overensstemmelse med de kontrolmetoder, der er meddelt Kommissionen.

(11) Herunder tilskud, offentlig støtte og investeringer på nationalt, regionalt eller lokalt plan.

Sagsbehandler: Tlf. Fax

(Dato og medlemsstatens kompetente myndigheds stempel, stilling og underskrift)

>SLUT GRAFIK>